ປາກິສຖານ ໄວ້ອາໄລ ໃຫ້ນັກສຶກສາ 21 ຄົນ ທີ່ເສຍຊີວິດ ໃນມະຫາວິທະຍາໄລ Bacha Khan
ຮອງຜູ້​ບັນຊາ​ການຕຳຫຼວດ ​ຂອງ​ຂົງ​ເຂດ ທ່ານ Saeed Wazir Khan ​ກ່າວ​ວ່າ ມີ​ຢ່າງ​ນ້ອຍ 2​ ຄົນ ທີ່​ເປັນພວກ ​ວາງ​ລະ​ເບີດ ​ສະລະ​ຊີບ ​ຮວມຢູ່​ໃນ​ພວກ​ໂຈມ​ຕີ​.
ປາກິສຖານທຳການໄວ້ອາໄລນຶ່ງມື້ ໃນວັນພະຫັດມື້ ຫຼັງຈາກທີ່ ໄດ້ມີການໂຈມຕີດ້ວຍອາວຸດປືນແລະລະເບີດຢູ່ທີ່ມະຫາວິທະ ຍາໄລ ຊຶ່ງໄດ້ສັງຫານ 21 ຄົນ ແລະບາດເຈັບອີກຫຼາຍສິບຄົນ ນາຍົກລັດຖະມົນຕີປາກິສຖານ ທ່ານ Nawaz Sharif ໄດ້ປະ ກາດກ່ຽວກັບການໄວ້ອາໄລ ເພື່ອສະແດງໃຫ້ເຫັນເຖິງຄວາມ ເປັນນ້ຳນຶ່ງໃຈດຽວກັນ ໃນການໄວ້ອາໄລ ໃຫ້ແກ່ ພວກເຄາະ ຮ້າຍເສຍຊີວິດ ເວລາກຸ່ມກໍ່ການຮ້າຍ 4 ຄົນ ໄດ້ບຸກເຂົ້າໄປໃນ ມະຫາວິທະຍາໄລ Bacha Khan ໃນເມືອງ Charsadda ເມື່ອວັນພຸດວານນີ້ ຈຳນວນພວກນັກສຶກສາທີ່ເສຍຊີວິດໄດ້ເພີ້ມຂຶ້ນເປັນ 21 ຄົນ ພາຍໃນເວລາຂ້າມຄືນ ເມື່ອນຶ່ງໃນຈຳນວນພວກນັກສຶກສາ 19 ຄົນ ໄດ້ຖືກສັງຫານພ້ອມກັບພະນັກງານຂອງມະຫາວິທະຍາໄລສອງຄົນ ໂຄສົກກອງທັບປາກິສຖານ ທ່ານ Asim Bajwa ໄດ້ບອກກັບພວກນັກຂ່າວວ່າ ກຳລັງທະຫານ ທີ່ຮວມທັງໜ່ວຍກ້າຕາຍຂອງກອງທັບບົກໄດ້ຍິງສັງຫານພວກໂຈມຕີທັງ 4 ຄົນ ແລະທຳການກວດຄົ້ນຢ່າງລະອຽດເປັນເຂດໆໄປ ໃນການປະຕິບັດງານ ກວດລ້າງຢູ່ໃນບໍລິເວນມະຫາວິທະຍາໄລທັງໝົດ ຮອງຜູ້ບັນຊາການຕຳຫຼວດຂອງຂົງເຂດ ທ່ານ Saeed Wazir Khan ໄດ້ກ່າວວ່າ ມີຢ່າງນ້ອຍ 2 ຄົນ ທີ່ເປັນພວກວາງລະເບີດສະລະຊີບ ຮວມຢູ່ໃນພວກໂຈມຕີນີ້ ທ່ານ Mohammad Khorasani ໂຄສົກຂອງກຸ່ມຕາລີບານໃນປາກິສຖານ ກ່າວວ່າ ກຸ່ມຂອງຕົນບໍ່ໄດ້ກ່ຽວຂ້ອງ ກັບການໂຈມຕີທີ່ມະຫາວິທພຍາໄລດັ່ງກ່າວ ແຕ່ຢ່າງໃດ ແລະຍັງກ່າວເພີ້ມຕື່ມວ່າ ສະຖາບັນທີ່ບໍ່ແມ່ນການທະຫານແລ້ວນັ້ນ ແມ່ນບໍ່ໄດ້ຢູ່ໃນລາຍຊື່ຂອງເປົ້າໝາຍຂອງພວກຕົນ ໃນຖະແຫຼງການສະບັບນຶ່ງ ທີ່ໄດ້ສົ່ງໄປໃຫ້ VOA ທ່ານ Khorasani ໄດ້ປະກາດວ່າ ການໂຈມຕີໃນວັນພຸດວານນີ້ ແມ່ນເປັນການໂຈມຕີຕໍ່ “ກົດໝາຍ Sharia ຂອງອິສລາມ ” ກ່ອນໜ້ານີ້ ຜູ້ບັນຊາການທ້ອງຖິ່ນຂອງຕາລິບານ ໄດ້ກ່າວວ່າ ຕົນໄດ້ສົ່ງພວກໂຈມຕີ 4 ຄົນໄປຍັງມະຫາວິທະຍາໄລ ແຕ່ຍັງບໍ່ທັນມີການອະທິບາຍໃດໆກ່ຽວກັບການກ່າວອ້າງທີ່ມີ ການຂັດແຍ້ງກັນນັ້ນ